stanford-oval/wikipedia huggingface dataset:
Les Leston

| Les Leston> Henkilötiedot |
| --- | --- |
Syntynyt: 16. joulukuuta 1920 
Kansalaisuus:   Britannia
Formula 1 -ura
Aktiivivuodet:  1956–1957
Talli(t):  Connaught, Cooper, BRM
Kilpailuja:  3 (2 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1956
Viimeinen kilpailu:  Britannian Grand Prix 1957
Alfred Lazarus Fingleston, paremmin tunnettu nimellä Les Leston (16. joulukuuta 1920 Bulwell, Nottinghamshire – 13. toukokuuta 2012), oli brittiläinen moottoriurheilija, joka ajoi kolme Formula 1 -osakilpailua.
Leston voitti Britannian Formula 3 -sarjan mestaruuden vuonna 1954. Hän voitti myös Luxemburgin GP:n vuonna 1952. Hän osallistui kolmeen Formula 1 -osakilpailuun kausilla 1956–1957. Hän keskeytti kahdesti ja karsiutui kerran eikä päässyt kertaakaan pisteille.
Leston kuoli 91-vuotiaana toukokuussa 2012.
Leopold Arends

Leopold Arends
Leopold Alexander Friedrich Arends (1817 Vilna – 1882 Berliini) oli saksalainen pikakirjoitusjärjestelmän kehittäjä.
Leopold Arends syntyi vuonna 1817 Vilnassa, joka tuolloin kuului Venäjään. Arendsin isä oli kotoisin Saksan Braunschweigista, mutta toimi Vilnassa puutarhurina. Arends joutui jättämään lukion kesken perheen rahavaikeuksien takia, mutta suoritti myöhemmin filosofian ja kielitieteen opintoja. Hän toimi kotiopettajana, kunnes vuonna 1844 muutti Saksaan.
Saksassa Arends hankki toimeentuloaan kirjoittamalla artikkeleita eri aiheista, muun muassa luonnontieteistä ja musiikin historiasta. Vuonna 1847 hän kiinnostui pikakirjoituksesta ja perehtyi Gabelsbergerin ja Stolzen järjestelmiin, mutta oltuaan niihin tyytymätön hän alkoi kehittää omaa järjestelmää. Arends julkaisi järjestelmänsä vuonna 1850, mutta varsinaisen oppikirjan vasta kymmenen vuotta myöhemmin, jolloin hän oli myös parannellut järjestelmäänsä. Vuodesta 1859 hän opetti Berliinin käsityöläisyhdistyksen kursseilla kemiaa ja myöhemmin myös pikakirjoitusta.
Arends kuoli Berliinissä vuonna 1882. Hänen pikakirjoitusjärjestelmänsä suosio jäi Saksassa vähäisemmäksi kuin Gabelsbergerin ja Stolzen järjestelmien, eikä sitä käytetty valtiopäivillä lainkaan. Ruotsin kielelle sovitettu versio Arendsin järjestelmästä menestyi kuitenkin hyvin, ja esimerkiksi Ruotsin eduskunnan pikakirjoittajien keskuudessa se oli suosituin järjestelmä vuosina 1907–1933.
Leopold Edvard Schwanck

Leopold Edvard Schwanck
Leopold Edvard Schwanck (10. marraskuuta 1849 Turku – ?) oli Venäjän keisarillisessa armeijassa palvellut suomalainen jalkaväenkenraali.
Leopold Edvard Schwanckin vanhemmat olivat lääkäri Alexander Magnus Schwank ja Maria Dorothea Dultz. Hänen sotilasuran alkuvaiheista ei ole tietoja, mutta tiedetään, että hän palveli pääesikunnan sotatieteellisen komitean vanhempana sihteerinä, kun hänet ylennettiin everstiksi 1898. Tämän perusteella Schwanck oli suorittanut Nikolain yleisesikunta-akatemian kurssin. Vuonna 1898 hänet myös määrättiin 88. Pietarin jalkaväkirykmentin komentajaksi, mutta hän palasi komennukselta pääesikunnan palvelukseen vuoden 1899 lopulla. Joulukuussa 1899 hänestä tuli 6. armeijakunnan esikuntapäällikkö. Venäjän–Japanin sotaan Schwanck osallistui ensin 2. Mantšurian armeijan päämajoitusmestarina, mihin tehtävään hänet oli määrätty syksyllä 1904. Seuraavan vuoden tammikuussa hänet siirrettiin Venäjän armeijan ylipäällikön, jalkaväenkenraali Aleksei Kuropatkinin erikoiskäyttöön ja huhtikuussa Venäjän armeijan pääesikunnan päällikön erikoiskäyttöön. Sodan jälkeen Schwanck ylennettiin kenraalimajuriksi ja määrättiin joulukuussa 1905 27. jalkaväkidivisioonan komentajaksi. Vuonna 1909 hänet siirrettiin 24. jalkaväkidivisioonan komentajaksi ja vuonna 1910 kenraaliluutnanttina 6. armeijakunnan komentajaksi. Scwanck ylennettiin jalkaväenkenraaliksi syyskuussa 1912, jolloin hän myös sai eron sotapalveluksesta. Ensimmäisen maailmansodan aikana hänestä tuli reservissä ollessaan Pietarin sotasairaalan tarkastaja lokakuussa 1916, mutta hänen myöhempiä vaiheitaan ei tunneta.
Lauri Kulmala

Lauri Kulmala (17. maaliskuuta 1918 Kuhmalahti –  14. toukokuuta 1998 Keuruu) oli suomalainen päätoimittaja ja kirjailija.
Kulmala oli Iisalmen Sanomien päätoimittajana 1949–1960.
Teoksia

Mitä Maalaisliitto on tehnyt. Maalaisliitto, Helsinki 1948
Iisalmen osuusmeijeri i.l. 1904-1954 ; taulukot laatinut Paavo Poutiainen. Iisalmen osuusmeijeri, Iisalmi 1954
Iisalmen osuuskauppa 1907-1957. Iisalmen osuuskauppa, Iisalmi 1957
Multian osuuskassa 50 vuotta 1915-1965. Multian osuuskassa, Jyväskylä 1965
Haapamäen seudun osuuskassa 1908-1968 : 60-vuotishistoriikki. Haapamäki 1968
Multian seurakunta 1872-1972 ; kuvat Risto Jussila. Multian seurakunta, Multia 1972
Paavali verenseisottaja : historiallinen romaani. Gummerus 1973
Keurusseutu vapaussodassa : valkoisen Suomen avain ; toim. Lauri Kulmala. Vapaussoturien huoltosäätiön Keuruun osasto, Keuruu 1981
50 vuotta Keuruun metsien hyväksi : Keuruun metsänhoitoyhdistys 1933-1983. Keuruun metsänhoitoyhdistys, Keuruu 1983
Lauri Koskivaara

Lauri Mainio Koskivaara, sukunimi vuoteen 1929 Forsman (5. syyskuuta 1899 Helsinki – 9. heinäkuuta 1983 Helsinki) oli suomalainen kauppaneuvos (1949) ja Helsingin Osuuskaupan toimitusjohtaja.
Koskivaaran vanhemmat olivat kivenveistäjä, kiviyrittäjä Johan Edvard Forsman ja Ida Sofia Stenroos. Hän pääsi ylioppilaaksi 1919 Helsingin suomalaisesta lyseosta ja valmistui ekonomiksi Kauppakorkeakoulusta 1923. Koskivaara teki opintomatkoja Baltian maihin 1922 ja 1923.
Koskivaara oli aluksi Helsingin Kahvipaahtimo Oy:n palveluksessa kunnes hänet valittiin 1927 Helsingin Osuuskaupan (HOK) apulaisjohtajaksi. SOK:lainen Helsingin Osuuskauppa oli perustettu 1919 vastapainoksi Osuusliike Elannolle. Vuonna 1932 Koskivaarasta tuli HOK:n johtokunnan puheenjohtaja ja toimitusjohtaja. Hän oli toimitusjohtajana vuoteen 1962 saakka.
HOK:n pääkonttori valmistui Runeberginkadulle 1929 ja samaan aikaan alkoi HOK:n merkittäväksi kasvanut anniskeluravintolatoiminta. Vuonna 1936 HOK avasi suuren ravintolan Lasipalatsissa ja vuonna 1938 valmistui Aleksis Kiven kadulle HOK:n varastot, leipomo, einestehdas, pesula, puusepäntehdas, korjaamot ja autotallit käsittänyt rakennuskokonaisuus. Vuonna 1952 valmistui Helsingin keskustaan Sokos-tavaratalo ja Hotelli Vaakuna. 1960-luvun alussa HOK:lla oli myyntipisteitä yli 400 ja toimialoja kymmenen. Jäseniä osuuskaupalla oli tällöin yli 30 000.
Lauri Koskivaara oli Suomen Voimistelu- ja Urheiluliiton (SVUL) liittojohtokunnan, urheilujaoston ja SVUL:n Tuen neuvottelukunnan jäsen ja Helsingin Kisa-Veikkojen HKV:n puheenjohtaja. Hän oli mukana perustamassa Suomen Akateemista Urheiluliittoa ja toimi liiton varapuheenjohtajana. Koskivaara harrasti urheilua ja hänellä oli akateemisia hiihto-, murtomaajuoksu- ja keskimatkojen mestaruuksia sekä piirin mestaruuksia. Hän oli lisäksi seuransa Helsingin Kisa-Veikkojen ankkurina Suomen mestari pitkässä viestijuoksussa.
Julkaisuja

Hok 1919-1944. Helsingin osuuskauppa, Helsinki 1944
Kun Helsinki oli nuori ja pieni: Muistikuvia poikavuosilta. WSOY 1968
Evli

| Evli Oyj |
| --- | --- |
Yritysmuoto:  julkinen osakeyhtiö
Osake:  OMXH: EVLI
Perustettu:  1985
Perustaja:  Carl Ahlström, Henrik Andersin, Roger Kempe ja Thomas Thesleff
Toimitusjohtaja:  Maunu Lehtimäki
Puheenjohtaja:  Henrik Andersin
Kotipaikka:  Helsinki, Suomi
Toimiala:  rahoitusala
Henkilöstö:  ~300
Kotisivu:  www.evli.com
Infobox OKVirheellinen NIMI-arvo: 
Evli Oyj (aiemmin Evli Pankki) on suomalainen sijoitustoimintaan erikoistunut pankki. Sen tuote- ja palveluvalikoima sisältää sijoitusrahastoja, varainhoitoa, pääomamarkkinapalveluita, vaihtoehtoisia sijoitustuotteita, yritysanalyysia, kannustinjärjestelmien suunnittelua ja hallinnointia sekä yritysjärjestelypalveluita.
Yhtiön palveluksessa työskentelee noin 300 henkilöä. Yhtiön B-osake on listattu Nasdaq Helsingissä.
Aiheesta muualla

Evli
Suomalaiset pankit
Aktia
Bigbank
Danske Bank
Evli
Handelsbanken
Hypo
Nordea
Nordnet
OmaSp
OP
POP-pankki
SEB
S-Pankki
Säästöpankkiryhmä
Ålandsbanken
Leopold Figl

| Leopold Figl |
| --- | --- |

Itävallan liittokansleri
 20. joulukuuta 1945 – 2. huhtikuuta 1953  
Presidentti:  Karl Renner Theodor Körner
Varakansleri:  Adolf Schärf
Edeltäjä:  Karl Renner
Seuraaja:  Julius Raab
Henkilötiedot
Syntynyt: 2. lokakuuta 1902 Rust im Tullnerfeld, Michelhausen, Itävalta-Unkari
Kuollut: 9. toukokuuta 1965 (62 vuotta) Wien
Tiedot
Puolue:  Kansanpuolue
Uskonto:  katolinen
Leopold Figl (2. lokakuuta 1902 – 9. toukokuuta 1965) oli itävaltalainen Kansanpuolueen poliitikko. Hän toimi Itävallan liittokanslerina vuosina 1945–1953. Kanslerikauden jälkeen Figl toimi ulkoministerinä 1953–1959.
Itävallan toisen tasavallan liittokanslerit (1945–)
Karl Renner (1945) | Leopold Figl (1945–1953) | Julius Raab (1953–1961) | Alfons Gorbach (1961–1964) | Josef Klaus (1964–1970) | Bruno Kreisky (1970–1983) | Fred Sinowatz (1983–1986) | Franz Vranitzky (1986–1997) | Viktor Klima (1997–2000) | Wolfgang Schüssel (2000–2007) | Alfred Gusenbauer (2007–2008) | Werner Faymann (2008–2016) | Christian Kern (2016–2017) | Sebastian Kurz (2017–2019) | Brigitte Bierlein (2019–2020) | Sebastian Kurz (2020–2021) | Alexander Schallenberg (2021) | Karl Nehammer (2021–)
Lavajärvi (täsmennyssivu)

Lavajärvi voi tarkoittaa seuraavia maantieteellisiä kohteita:
Lavajärvi, kylä Hämeenkyrössä.
Lavajärvi, järvi Hämeenkyrössä.
Lavajärvi, järvi Kihniöllä.
Lavajärvi, järvi Kuusamossa.
Lavajärvi, järvi Lapin kunnassa Raumalla.
Lavajärvi, järvi Ylikiimingissä Oulussa.
Lavajärvi, järvi Raumalla.
Lavajärvi, järvi Rovaniemellä.
Lavajärvi, järvi Suomussalmella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lavajärvi”, voi hakea sivunnimihaulla, laajalla sivunnimihaulla tai tekstihaulla.
Eva Puskarčíková

| Eva Puskarčíková |
| --- | --- |
 Puskarčíková Nové Městossa 2015
Henkilötiedot
Syntynyt: 3. tammikuuta 1991 (ikä 33) Jilemnice, Tšekkoslovakia
Uran tiedot
Seura:  SKP Kornspitz Jablonec
Laji:  ampumahiihto
Maailmancup
Kaudet:  2012–
Voitot:  0
Palkintokorokkeella:  2
 Tietolaatikko päivitetty 17.2.2020 
| Mitalit> Maa:   Tšekki.ampumahiihto.MM-kilpailut  | Mitalit> Maa:   Tšekki.ampumahiihto.MM-kilpailut  | Mitalit> Maa:   Tšekki.ampumahiihto.MM-kilpailut  | Maa:   Tšekki> ampumahiihto. |
| --- | --- | --- | --- |
|  Pronssia | Anterselva 2020 | sekaviesti |  |
Eva Puskarčíková (vuosina 2019–2020 Eva Kristejn Puskarčíková, s. 3. tammikuuta 1991, Jilemnice) on tšekkiläinen ampumahiihtäjä. Hän edustaa seuratasolla SKP Kornspitz Jablonecia.
Ura

Eva Puskarčíková on saavuttanut yhden Euroopan-mestaruushopean, vuoden 2013 Banskon naisten viestistä.
Maailmancupissa Puskarčíková debytoi kaudella 2011–2012. Uransa ensimmäiset palkintokorokesijat hän saavutti kaudella 2016–2017 Pokljukan takaa-ajossa ja Oberhofin yhteislähdössä. Kokonaiscupissa hän on parhaimmillaan sijoittunut sijalle 13 kaudella 2016–2017. Samalla kaudella hän oli myös normaalimatka- ja yhteislähtöcupien 10:s. Seuraavalla kaudella hän sijoittui normaalimatkacupissa 9:nneksi.
Puskarčíková on osallistunut ampumahiihdon maailmanmestaruuskilpailuihin neljästi; vuosina 2015, 2017, 2019 ja 2020. Hän saavutti sekaviestissä pronssia Anterselvassa 2020. Henkilökohtaisilla matkoilla hän on parhaimmillaan ollut kymmenes vuoden 2020 normaalimatkalla. Hän oli mukana myös samana vuonna neljänneksi sijoittuneessa Tšekin naisten viestijoukkueessa.
Talviolympialaisiin Puskarčíková on osallistunut kahdesti; vuosina 2014 ja 2018. Hänen paras henkilökohtainen sijoituksensa on normaalimatkan 22:nen sija vuonna 2014. Hän oli myös mukana Tšekin neljänneksi sijoittuneessa viestijoukkueessa.
Yksityiselämä

Eva Puskarčíková oli vuosina 2019–2020 naimisissa tšekkiläisen ampumahiihtäjän Lukáš Kristejnin kanssa.
Ernst Gustaf von Willebrand

| Ernst Gustaf von Willebrand |
| --- | --- |
 Vapaaherra Ernst Gustaf von Willebrand
Valtiopäivämies 
 Aatelissäädyn edustaja Porvoon valtiopäivillä 22. maaliskuuta – 19. heinäkuuta 1809.  
 Suomen lähetyskunta
 Aatelissäädyn edustaja Suomen pietarin lähetyskunnassa 26. lokakuusta 1808 – 7. tammikuuta 1809. (ylimääräinen jäsen, ei osallistunut lähetyskunnan työhön.)  
Kuvernööri
 Turun ja Porin läänin maaherra 1790–1806.  
Henkilötiedot
Syntynyt: 19. elokuuta 1751 Karuna, Pihloinen, Vehmaa, Ruotsin valtakunta
Kuollut: 25. kesäkuuta 1809 (57 vuotta) Turku, Jokioisten kartano Suomen suuriruhtinaskunta
Kansalaisuus:  Ruotsi 1751– , Suomi 1809–
Ammatti:  maaherra, valtiosihteeri
Vanhemmat:  Isä:Ernst Gustaf von Willebrand, II ja äiti: Sofia Catharina Jägerhorn af Spurila
Puoliso:  Vendla Gustava von Wright
Tiedot
Dynastia:  Willebrand
 Nimikirjoitus
Sotilaspalvelus
Sotilasarvo:  kenraalimajuri
Taistelut ja sodat:   taistellut venäläisten rinnalla ruotsalaisia vastaan suomen sodassa 1808-1809.
Kunniamerkit:  Pyhän Annan ritarikunta I lk. ritarimerkki
Ernst Gustaf von Willebrand, III, ven. Эрнст Густав фон Виллебранд, (19. elokuuta 1751 Karuna – 25. kesäkuuta 1809 Turku, Jokioisten kartano) oli suomalainen kenraali. Hän toimi Turun ja Porin läänin maaherrana vuosina 1790–1806 ja oli sen jälkeen Kuninkaallinen Suomen koskenperkausjohtokunnan puheenjohtaja sekä valtionsihteeri.
Historia

Alikapteenin poika von Willebrand toimi sotilasurallaan 1788–1790 Kustaa III:n sodassa sota-asioiden valtiosihteerinä. Hänet ylennettiin kenraalimajuriksi vuonna 1792 ja hän sai vapaaherran arvon 1806.
Von Willebrand omisti Jokioisten kartanon ja rakennutti sen päärakennuksen. Hän perusti kartanoon verkatehtaan, johon hän hankki vuonna 1800 Suomen ensimmäiset karstaus- ja kehruukoneet, ja vuonna 1804 rautaruukin. Von Willebrand omisti myös sahoja, myllyjä ja laivoja sekä perustamastaan Turun tupakkatehtaasta osake-enemmistön. Hän oli Suomen Talousseuran ja Turun Soitannollisen Seuran puheenjohtaja ja vuonna 1808 Suomen lähetyskunnan jäsen. Von Willebrand alkoi heti 1808 luoda kauppasuhteita venäläisten kanssa. Aatelissäädyssä hän oli sukunsa edustaja Porvoon valtiopäivillä 1809.
Vanhemmat olivat: Ernst Gustaf von Willebrand, II ja Sofia Catharina Jägerhorn af Spurila, Puoliso: Vendla Gustava von Wright: heillä oli kahdeksan lasta.
Historia > Hautapaikka

Ernst Gustaf von Willebrand kuoli 25. kesäkuuta 1809 ja hänet on haudattu Turun Jokuioisten kartanon puistoon.
Kunnianosoitukset

Pyhän Annan ritarikunta (I. luokka) ritarimerkki olkanauhalla, Suomen lähetyskunta 1808.
Aatelisarvo
Korotettu vapaaherran arvoon 8. elokuuta 1806, ja sukuhaara lakannut 9. toukokuuta 1886.
Galleria > Arkistokuvia

Finna.fi kuvaaineisto - WSOY valokuva: (Ernst Gustaf von Willebrand) Viitattu 7.1.2023
Galleria > Kuvagalleria

G. E. von Willebrändin Jokioisten verkatehdas.
Ernst Gustaf von Willebrandin vapaaherrallinen vaakuna nr. 23.
E. G. von Willebrandin hauta Jokioisten kartanon puistossa.
Lauri Nurma

| Lauri Nurma> Henkilötiedot |
| --- | --- |
Koko nimi:  Lauri Ilmari Nurma
Syntynyt: 20. kesäkuuta 1939 (ikä 85) Turku, Suomi
Kansalaisuus:   Suomi
Koripalloilija
Lempinimi:  Lasse
Pelipaikka:  Laitahyökkääjä / Sentteri
Pituus:  194 cm
Pelaajaura
Seurajoukkueet
1961–1972:  Turun Riento
Maajoukkueet
1961–1965:   Suomi
Ottelut (pisteet):  37 (76)
Aiheesta muualla
FIBA
Lauri Ilmari Nurma (s. 20. kesäkuuta 1939 Turku) on suomalainen kilpauransa päättänyt koripalloilija.
Turun Riennon kasvatti, 194-senttinen Nurma pelasi kasvattajaseurassaan Suomen pääsarjassa yhteensä 11 kautta. Hän saavutti Riennossa SM-hopeaa vuonna 1971 ja SM-pronssia vuonna 1968. Kaudella 1961 hän oli SM-sarjan toiseksi paras pisteidentekijä. Riento putosi menestysaikakautensa lopuksi SM-sarjasta, ja Nurma epäonnistui putoamisen ratkaisseen ottelun loppuhetkillä molemmissa vapaaheitoissaan.
Suomen miesten maajoukkueessa Nurma pelasi vuosina 1961–1965 37 maaottelua 2,1 pisteen keskiarvolla. Hän kuului Suomen joukkueeseen vuoden 1961 EM-kilpailuissa ja vuoden 1964 olympiakarsinnoissa sekä Pohjoismaiden-mestaruusturnauksessa, jonka Suomi voitti.
Saavutukset

EM-kilpailut: 14:s 1961
Pohjoismaiden mestaruus 1964
SM-hopeaa 1971
SM-pronssia 1968
SM-sarjan toiseksi paras pisteidentekijä kaudella 1961
Liljeberg

Liljeberg on muun muassa seuraavien henkilöiden sukunimi:
A. W. Liljeberg (1883–1961), suomalainen insinööri, yritysjohtaja ja vuorineuvos
Armas Liljeberg (1893–1980), suomalainen upseeri
Emil Liljeberg (1895–1978), suomalainen upseeri, pituushyppääjä ja kolmiloikkaaja
Fredrik Liljeberg (s. 1857), suomalainen kalastaja, pikaluistelija ja maastohiihtäjä
Rebecka Liljeberg (s. 1981), ruotsalainen näyttelijä
Riku Liljeberg (s. 1984), suomalainen koripalloilija
Severi Liljeberg (s. 1994), suomalainen koripalloilija
Torsten Liljeberg (1916–2019), suomalainen meloja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Liljeberg”, voi hakea sivunnimihaulla, laajalla sivunnimihaulla tai tekstihaulla.
Liljeblad

Liljeblad on muun muassa seuraavien henkilöiden sukunimi:
Emil Liljeblad (1876–1937), suomalainen kirkkoherra, lähetyssaarnaaja ja kansatieteen tutkija
Ingeborg Liljeblad-Funtek (1887–1942), suomalainen laulajatar
Joni Liljeblad (s. 1989), suomalainen jääkiekkoilija
Samuel Liljeblad (1761–1815), ruotsalainen kasvitieteilijä
Tahvo Luosto, alk. Liljeblad (1905–1938), suomalainen kieli- ja kansatieteilijä
Viktor Emil Liljeblad (1847–1907), suomalainen senaattori, laamanni ja kihlakunnantuomari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Liljeblad”, voi hakea sivunnimihaulla, laajalla sivunnimihaulla tai tekstihaulla.
Les Martovytš

| Les Martovytš |
| --- | --- |
 Les Martovytš
Henkilötiedot
Syntynyt: 12. helmikuuta 1871 Torhovytsja, Horodenkan piiri, Galitsia
Kuollut: 11. helmikuuta 1916 (44 vuotta) Poharysko, Rava-Ruskan piiri, Galitsia
Ammatti:  kirjailija, juristi
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Les Martovytš (ukr. Лесь Мартович; oik. Oleksa Semenovytš Martovytš, ukr. Олекса Семенович Мартович; 12. helmikuuta 1871 Torhovytsja, Horodenkan piiri, Galitsia – 11. helmikuuta 1916 Poharysko, Rava-Ruskan piiri, Galitsia) oli ukrainalainen kirjailija, juristi ja yhteiskunnallinen aktivisti. Hän valmistui oikeustieteestä Lvivin yliopistosta 1909 ja toimi lakimiehenä useissa galitsialaisissa kaupungeissa. Hän muutti 1898 Lviviin.
Martovytš toimitti Lvivissä radikaalia sanomalehteä Hromadskyi holos. Ensimmäisen teoksensa Netšytalnyk (’Lukutaidoton’) hän julkaisi 1889, sen jälkeen useita kertomuskokoelmia ja pienoisromaanin. Hän kuvasi teoksissaan Galitsian talonpoikien ja pikkukaupunkilaisälymystön arkielämää, etenkin pappien ja opettajien. Hänen tyylinsä on realismi, jota sävyttää impressionismi ja toisinaan maalaisporvaristoon ja byrokratiaan kohdistuva terävä satiiri. Hän avusti useita lehtiä, kuten Diloa. Martovytš kuului  Pokutian kolmikko -nimiseen kirjailijaryhmään, joka sai nimensä kirjailijoiden kotipaikan mukaan.
Aiheesta muualla

Kuvia tai muita tiedostoja aiheesta Les Martovytš Wikimedia Commonsissa
Lauri Lahtinen

Lauri Lahtinen vuonna 1958 kotonaan Mäkkylässä.
Lauri Ilmari Lahtinen (1. helmikuuta 1913 Viipuri, Suomi – 25. toukokuuta 1990 Turku) oli suomalainen oopperalaulaja, äänialaltaan baritoni. Hänellä oli solistikiinnitys Suomen Kansallisoopperaan vuosina 1941–1963. Tänä aikana hän lauloi yli 80 eri roolia ja oli mukana liki 1 200 näytännössä. Hän vieraili myös Tukholman, Malmön, Oslon, Reykjavíkin, Kööpenhaminan ja Stuttgartin oopperassa sekä Bergenin musiikkijuhlilla ja Leningradin Kirov- ja Malyi-teatterissa.
Ura

Yhteistyö säveltäjä Tauno Marttisen kanssa tuotti kolme oopperaa, joiden miespääosat hän kantaesitti: Aapeli (Kihlaus, 1966), Antti Ihalainen (Tulitikkuja lainaamassa, 1966) ja Sakeus (Lea, 1968). Aarre Merikannon Juha sai kantaesityksensä näyttämöllä vasta Lahdessa vuonna 1963, jolloin Lahtinen esitti nimiosan.
Savonlinnan Oopperajuhlilla hän esiintyi kesinä 1967–1968 vankilanjohtaja Don Pizarron roolissa Ludwig van Beethovenin oopperassa Fidelio. Lahtinen esiintyi elokuvissa Sadan miekan mies (1951) ja Kesäillan valssi (1951). Pro Finlandia -mitalin Lauri Lahtinen sai 1955.
Lahtinen perheineen asui Helsingin Jakomäessä lokakuusta 1962 elokuuhun 1970 asti, jolloin he muuttivat Turkuun. Lauri Lahtisella ja hänen vaimollaan Aino Siskolla oli kaksi lasta (s. 1941 ja 1943).
Diskografia

Lauri Lahtinen: Äänityksiä 1951–1962. Finlandia Classics FINCLA 10 (2014).
Evje og Hornnes

Evje og Hornnes on Norjan kunta Agderin läänin sisämaassa. Sen rajanaapureita ovat pohjoisessa Bygland, idässä Froland ja Birkenes, etelässä Iveland, Vennesla ja Lindesnes, sekä lännessä Lyngdal ja Åseral. Vuoden 2022 alussa kunnassa oli 3 653 asukasta.
Evje og Hornnes tunnetaan kallioperässään esiintyvistä mineraaleista, joita käytetään muun muassa koruissa. Kunnassa toimi myös suuri nikkelikaivos vuosina 1872–1946.
Amatsoniittikimpale paikallismuseossa.
Historia

Aikaisemmat Evjen ja Hornnesin kunnat yhdistyivät vuonna 1960. Pieni alue Birkenesin kunnasta liitettiin Evje og Hornnesiin vuonna 2020.
Tunnettuja henkilöitä

Jørgen Løvland (1848–1922), poliitikko
Aiheesta muualla

Kuvia tai muita tiedostoja aiheesta Evje og Hornnes Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Lemberg (Schwabenin Jura)

Näköalatorni Lembergillä.
Lemberg on 1 015 metrin korkuinen vuori Schwabenin Juralla. Se on alueen korkein huippu. Se sijaitsee Baden-Württembergin osavaltiossa Rottweilista itään lähellä Gosheimia Landkreis Tuttlingenissa.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lemberg (Schwäbische Alb)
Felix Krohn

Felix Krohn
Felix Julius Theofil Krohn (20. toukokuuta 1898 Tampere – 8. marraskuuta 1963 Lahti) oli suomalainen kapellimestari, säveltäjä ja Lahdessa toimineen Viipurin musiikkiopiston pitkäaikainen rehtori.